MOŽNO SPRÍSTUPNIŤ

Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie

I. Odhad dopadov na verejné financie

Operačný program (OP)	Riadiaci orgán	
Indikatívna alokácia pre IFN z OP v EUR
	
Indikatívna alokácia pre IFN z OP v SKK
	
		ERDF	ŠR	ERDF	ŠR	
OP Informatizácia spoločnosti	ÚV SR	50 000 000	8 823 529	1 506 300 000	265 817 635	
OP Výskum a vývoj	MŠ SR	80 000 000	14 117 647	2 410 080 000	425 308 234	
OP Bratislavský kraj	MVaRR SR	3 000 000	529 412	90 378 000	15 949 066	
OP Konkurencieschopnosť a hospodársky rast	MH SR	25 000 000	4 411 765	753 150 000	132 908 832	
Spolu		158 000 000	27 882 353	4 759 908 000	 839 983 766	

Dopady čerpania štrukturálnych fondov EÚ v programovom období 2007 – 2013 už boli uvedené v rámci jednotlivých operačných programov. Záväzné alokácie do holdingového fondu budú stanovené na základe podnikateľského plánu a prevedené do holdingového fondu v roku 2008. Po schválení podnikateľského plánu investičnou radou, ktorú budú tvoriť zástupcovia ministerstiev, ktoré alokujú prostriedky do holdingového fondu, sú finančné prostriedky nevratné pre programové obdobie 2007 – 2013 a predstavujú oprávnenú predbežnú platbu pre ERDF v zmysle platných pravidiel pre štrukturálne fondy. V prípade, že riadiaci orgán nevykáže prostriedky vyplatené do holdingového fondu ako výdavky vo vzťahu k EK a nezíska príslušnú predbežnú platbu zo štrukturálnych fondov, je možné tieto prostriedky spätne vrátiť z holdingového fondu do operačného programu. Náklady na riadenie budú určené v súlade s článkom 43 ods. 4 nariadenia 1828/2006. V prípade identifikácie neoprávnených výdavkov sa bude postupovať v súlade s platnými pravidlami na národnej úrovni.

II. Odhad dopadov na obyvateľov, hospodárenie podnikateľskej sféry a iných  právnických osôb

Predložený návrh má očakávaný pozitívny dopad na zlepšenie riadenia a prístupu malých a stredných podnikov ku kapitálu.

III. Odhad dopadov na životné prostredie

Predložený návrh má nepriamy očakávaný pozitívny dopad na životné prostredie, keďže malé a stredné podniky sú okrem iného aj nositeľmi inovácií vrátane ekoinovácií.

IV. Odhad dopadov na zamestnanosť

Slovenská ekonomika zaznamenáva vysoký hospodársky rast, na čom sa výrazne podieľajú   MSP, ktorých podiel na tvorbe pracovných miest predstavuje 70 %. Z toho vyplýva, že ak sa zvyšuje počet MSP, zvyšuje sa aj zamestnanosť a čím menší je počet MSP, ktoré musia ukončiť svoju aktivitu, tým menší je aj počet ľudí, ktorí prídu o prácu. Preto navrhované záručné schémy majú zlepšiť prístup MSP k financiám, a tak zabezpečiť udržateľnosť činnosti MSP a tým aj zamestnanosti. 

V. Analýza vplyvov na podnikateľské prostredie

V prípade portfóliových záručných schém pre MSP sa očakáva potenciálny dopad na trh až vo výške 10 – 15-násobku výšky záručného fondu. Tento bude ale korigovaný v súlade s reálnou absorbciou trhu. V prípade rizikového kapitálu sa očakáva zvýšenie objemu finančných prostriedkov od súkromných investorov. V prípade fondov rizikového kapitálu a ďalších finančných nástrojov ide nielen o kapitálové investície, ale aj o štrukturálnu zmenu. Cieľom štrukturálnej zmeny je dosiahnuť výrobu produktov s vysokou pridanou hodnotou, zvýšenie konkurencieschopnosti produkcie a produktivity práce a zabezpečenie transferu technológií. Ďalej očakávame rozvoj finančného trhu, ktorý zahŕňa nástroje rizikového kapitálu a úverového financovania.